Fremragende sted med alle ingredienser til en fantastisk ferie. Vi var afsted 2 familier, 4 voksne og 4 børn. Husets størrelse var perfekt til os 8. Poolen er virkelig god og med god plads til os alle. Udsigten er i særklasse med første parket til de smukkeste solnedgange. Prisen for den fantastiske udsigt er en lidt lang tur nede fra byen Barcelona ca. 20 min. bjergkørsel. Men altså, turen værd!!! Castroreale ligger ca. 15 min. gang fra huset. En lille hyggelig by med en bar og 2 restauranter. Der er mulighed for lidt indkøb også, ellers er der flere større supermarkeder i Barcelona ( kan især anbefale Sigma, som også har en lille slagter og fiskehandler med fremragende bud på aftensmad, ikke mindst tilbehør til kød og fisk). Værten Marco er super disponibel og altid klar til at hjælpe med alt. Han hjælp os fx med en bådudflugt til øerne Vulcano og Lipari samt besøg på en nærliggende gård, hvor de producerer olivenolie (kan varmt anbefale begge dele).